钦定古今图书集成/明伦汇编/宫闱典/第041卷 > 宣宗孙皇后
## 钦定古今图书集成/明伦汇编/宫闱典/第041卷 > 宣宗孙皇后

按《明外史·后妃传》：孝恭皇后孙氏，邹平人。幼有美色。
宣宗为太孙时，彭城伯张麒妻，故永城人也，言于成
祖曰：“孙氏有贤女。”遂得入宫。方十馀岁，命孝诚皇后
育之。已而成祖为太孙，选济宁胡氏为妃，而以后为
嫔。后与胡缪为亲厚，宣宗即位，册胡氏为皇后，而以
后为贵妃。故事，皇后金宝金册，皇贵妃而下，有册无
宝。独后有宠，得请于太后，制金宝。贵妃有金宝，自此
始，宠幸逼皇后矣。未几，胡氏遘疾，贵妃佯厚视之，而
阴行计宫中子、宫人子，于是妃眷宠日重。后遂上表
逊位，请早定国本。妃犹伪辞曰：“后病痊自有子，吾子
敢先后子耶？”宣德三年三月癸未，竟册为皇后。子为
皇太子，是为英宗。十年二月，英宗立，尊为皇太后。十
四年八月，英宗北狩，太后用于谦策，命王监国，社
稷复安。郕王即位，尊为上圣皇太后。英宗在迤北，数
寄御寒衣裘。及幽南宫，数入省视。石亨等谋夺门，密
白太后，许之。英宗复辟，上徽号曰“圣烈慈寿皇太后。”
明兴，宫闱徽号亦自此始。天顺六年九月，后崩，上尊
谥曰孝恭懿宪慈仁庄烈齐天配圣章皇后，合葬景
陵。